ننګرهار: د افغانی سرې میاشتې ټولنې له لوری د ننګرهار ولایت په جلال اباد ښار، او بهسودو ولسوالۍ کې (۴۵۰) په نښه شوو بې وزله کورنیو ته خوراکی او غیر خوراکی توکې وویشل شو. نن سه شنبه د روان ۱۴۴۴ هجری قمری کال د رمضان المبارک د میاشتې ۶ مه ده چې د ۱۴۰۲ هجری شمسی کال د حمل د میاشتې له ۸ مې نېټې سره سمون خوری. د افغانی سرې میاشتې ټولنې د ختیځ زون ساحوی ریاست رئیس مولوی حیات الله (صافی) د ننګرهار د سرې میاشتې نمایندګۍ رئیس میا صاحب نجم الدین (هلال)، د ختیځ زون او ننګرهار نمایندګۍ کارمندانو او رضاکارانو له لوری (۴۵۰) بې وزله کورنیو ته چې څه موده وړاندې یې سروې تر سره شوې وه، د ترکیې هیواد خیریه ټولنې (IHH) له لوری چمتو شوی لس (۱۰) قلمه خوراکی او غیر خوراکی توکی؛ پنځوس (۵۰) کیلو اوړه، څلور (۴) لیټره غوړی، دوه (۲) کیلو لوبیا ،دوه (۲) کیلو بوره ،لس (۱۰) پاکټه آش، درې (۳) قطعی روب،دوه (۲) پاکټه مالګه، ۱ تخته فرش، یو (۱) جوړه د ماشومانو جامې،او یوه (۱)جوړه ښځینه چپلکې پکې شاملې وې د رسنیو په شتون کې ووېشل شوې.